**Република Србија**

**ОПШТИНСКА УПРАВА ВЛАДИЧИН ХАН**

**Број: 111-5/21-IV**

**18.10.2021. године**

**Ул. Светосавска бр. 1**

**ВЛАДИЧИН ХАН**

На основу члана 4. став 8. и члана 94. Закона о запосленима у аутономним покрајинама и јединицама локалне самоуправе („Сл. гласник РС“ бр. 21/16, 113/17 и 95/18), члана 11. став 2, члана 12. став 1. и члана 13. Уредбе о спровођењу интерног и јавног конкурса за попуњавање р+адних места у аутономним покрајинама и јединицама локалне самоуправе („Сл. гласник РС“, бр. 95/16), Кадровског плана Општинске управе општине Владичин Хан за 2021. годину, број: 06-87/5/20-I од 6.12.2020. године и Правилника о организацији и систематизацији радних места у Општинској управи општине Владичин Хан, број: 06-74/5/19-III од 3.6.2019. године, број: 06-68/1/20-III од 8.9.2020. године, број: 06-22/18/21-III од 15.3.2021. године и број: 06-93/2/21-III од 13.09.2021. године, Општинска управа општине Владичин Хан, оглашава

**ЈАВНИ КОНКУРС**

**ЗА ПОПУЊАВАЊЕ РАДНОГ МЕСТА**

**У ОПШТИНСКОЈ УПРАВИ ОПШТИНЕ ВЛАДИЧИН ХАН**

**I Орган у коме се радно место попуњава:**

Општинска управа општине Владичин Хан, ул. Светосавска бр. 1, Владичин Хан.

**Организациона јединица:** Одељење за општу управу и јавне службе

**II Радно место које се попуњава:**

**Назив:** ,,Послови портира и домара“

**Звање:** Намештеник - четврта врста радног места

**Број намештеника:** 1 (један) намештеник

**Опис посла:** Обавља послове везане за физичко и противпожарно обезбеђење објекта, зпослених и имовине органа Општине и Општинске управе. Врши контролу и води евиденцију уласка и изласка странака тј. легитимише странке које улазе у зграду Општине. Води евиденцију о уласку и изласку запослених. Стара се о исправности уређаја за противпожарну заштиту и апарата за гашење пожара. Врши пријем телефонских позива и усмерава везу по позивима. Брине о одржавању зеленила испред зграде Општине. Врши доставу позива, решења, одлука и других аката из надлежности органа општине и Општинске управе. Обавља физичке послове везане за пренос канцеларијског и другог намештаја, као и опреме у просторијама органа општине и Општинске управе. Спроводи мере заштите на раду и противпожарне заштите. Обавља и друге послове по налогу начелника Општинске управе и руководиоца Одељења. За свој рад одговоран је начелнику Општинске управе и руководиоцу одељења.

**Услови:** Стечено средње образовање друштвеног, економског или техничког смера у четворогодишњем или у трогодишњем трајању или стечено специјалистичко образовање, најмање шест месеци радног искуства у струци и лиценца за обављање послова обезбеђења без оружја.

**Стручне оспособљености, знање и вештине које се проверавају у изборном поступку:**

Познавање Одлуке о организацији Општинске управе општине Владичин Хан (,,Службени гласник Града Врања“, број: 9/2019) - усменим разговором са кандидатом;

Вештина комуникације - усменим разговором са кандидатом.

**III Трајање радног односа:**

За наведено радно место радни однос се заснива на неодређено време.

**IV Место рада:**

ул. Светосавска бр. 1, Владичин Хан

**V Адреса на коју се подносе пријаве:**

Општинска управа општине Владичин Хан, ул. Светосавска бр. 1, Владичин Хан, са назнаком „За јавни конкурс за попуњавање радног места ,,Послови портира и домара“ у Општинској управи општине Владичин Хан“.

**VI Лице задужено за давање обавештења о конкурсу:**

Маја Стошић**,** тел: 069/30-80/928

**VII** **Услови за рад на радном месту:**

1. да је пунолетан држављанин Републике Србије;
2. да има прописано образовање;
3. да лице није правноснажно осуђивано на безусловну казну затвора од најмање шест месеци;
4. да му раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа;
5. да има потребно радно искуство у струци;
6. да има лиценцу за послове обезбеђења без оружја.

**VIII Рок за подношење пријава је 15 дана** од дана оглашавања обавештења o јавном конкурсу у дневном листу ,,Danas“.

**IX Докази који се прилажу уз пријаву на конкурс:**

1. потписана пријава са радном биографијом, уз назнаку контакт телефона и интернет адресе (ако је канадидат има);
2. извод из матичне књиге рођених;
3. уверење о држављанству;
4. диплома о стеченој стручној спреми;
5. уверење да кандидат није правноснажно осуђиван за кривично дело на безусловну казну затвора од најмање шест месеци;
6. доказ да кандидату раније није престао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа;
7. доказ о стеченом радном искуству у струци;

8. лиценца за обављање послова обезбеђења без оружја.

Сви докази прилажу се у оригиналу или овереној фотокопији од стране надлежног органа за оверу преписа.

Одредбом члана 9. и члана 103. Закона о општем управном поступку („Сл. гласник РС“, бр. 18/16 и 95/18 – аутентично тумачење) прописано је, између осталог, да орган може да врши увид, прибавља и обрађује личне податке о чињеницама о којима се води службена евиденција, осим ако странка изричито изјави да ће податке прибавити сама.

Потребно је да учесник конкурса, уз напред наведене доказе, достави изјаву којом се опредељује за једну од могућности, да орган прибави податке о којима се води службена евиденција или да ће то кандитат учинити сам.

Пример изјаве се налази на сајту Општине Владичин Хан као прилог уз текст огласа.

Попуњену изјаву је неопходно доставити уз наведене доказе како би орган могао даље да поступа.

**НАПОМЕНА:**

За кандидате који нису заснивали радни однос у органима аутономне покрајине, јединице локалне самоуправе, градске управе или државном органу, обавезан је пробни рад у трајању од 6 месеци.

Неблаговремене, недопуштене, неразумљиве или непотпуне пријаве биће одбачене.

**X** Јавни конкурс спроводи Конкурсна комисија образована решењем од стране начелника Општинске управе општине Владичин Хан.

Са кандидатима чије су пријаве благовремене, допуштене, разумљиве, потпуне и уз које су приложени сви потребни докази, и који испуњавају услове за оглашено радно место, назначене стручне оспособљености, вештине и знања, које се вреднују у изборном поступку, биће провераване у просторијама Општинске управе општине Владичин Хан у ул. Светосавској бр. 1, с тим што ће кандидати бити обавештени о месту, датуму и времену спровођења изборног поступка.

Овај оглас објављује се на интернет презентацији Општине Владичин Хан www.vladicinhan.ogr.rs, а у дневним новинама које се дистрибуирају за целу територију Републике Србије, и то у дневном листу ,,Danas“, објављује се обавештење о јавном конкурсу и адреса интернет презентације на којој је објављен оглас.

\* Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.

**НАЧЕЛНИК ОПШТИНСКЕ УПРАВЕ**

**Милош Стојановић**